**PAAIŠKINIMAS DĖL PROJEKTAVIMO PASLAUGŲ IR STATYBOS DARBŲ PIRKIMO, ATSISAKANT CPO PASLAUGŲ**

**2022-03-04**

Paskutiniosios lietingos ir vėjuotos dienos išryškino stogo dangų defektus AB „Klaipėdos energija“ elektrinės mechaninių dirbtuvių pastato (ypatingo statinio, kurio unikalus Nr. . 2192-9001-1270) stogo konstrukcijoje. Lyjant ir pučiant stipriems vakarų vėjams šlampa patalpų lubos ir sienos, taip gadindamos 1938 m. pastatytą ir į *Kultūros vertybių registrą* įtrauktą pastatą (unikalus objekto kodas 25813).

Esant tokiai situacijai (drėkstant patalpoms ir pastato konstrukcijoms), bendrovė patiria didžiulius nuostolius, todėl turi būti skubiai atliktas stogo dangos remontas (dangos keitimas). Numatomas remontuoti kultūros paveldo objektas, todėl numatomų sprendinių ir panaudojamų medžiagų patvirtinimui būtina parengti techninį darbo projektą.

Kadangi projektavimo ir (šiuo metu stringančio) statybinių medžiagų tiekimo procesas užima daug laiko, todėl nuspręsta abi procedūras sutapatinti, t. y. kartu su statybos darbais pirkti ir projektavimo paslaugas. Tai leistų Tiekėjui (Rangovui), vykdant projektavimą, lygiagrečiai atlikti ir reikiamų medžiagų užsakymą. Tokiu būdu būtų galima ženkliai sutrumpinti aukščiau aprašytų procedūrų laiką, sumažinti bendrovės patiriamus nuostolius bei išsaugoti kultūros paveldo objekto konstrukcijų vertingąsias savybes.

Siekiant kuo greičiau vykdyti remonto darbus buvo konsultuotasi su Centrinės perkančiosios organizacijos (CPO) specialistais, kurie paaiškino, kad CPO negali atlikti kompleksinio projektavimo paslaugų ir statybos darbų pirkimo, todėl šie pirkimai turėtų būti išskaidyti.

Vertinant susidariusią avarinę situaciją, kultūros paveldo objektui daromą žalą ir bendrovei patiriant didelius nuostolius, nutarta pirkimą atlikti ne per CPO, o bendrovei pačiai organizuojant supaprastintą viešųjų pirkimą procedūrą (tikėtina perkamų paslaugų ir darbų suma sudarys iki 50 tūkst. eurų).

Investicijų valdymo skyriaus vadovas Alvydas Narvilas